तबा।) और क्या? किन चीजों के कारण लोग सत्य से उकता जाते हैं, सत्य को नकार कर देते हैं, परमेश्वर के जीवन-पोषण और उसके उद्धार को नकार देते हैं? इस पर विचार करो : लोगों के कौन-से हिस्से उन्हें ईमानदारी से परमेश्वर के सामने आने, सत्य का अभ्यास करने, और अपने शरीर और हृदय को उनका प्रभार लेकर उन पर शासन करने के लिए परमेश्वर को देने से रोकते हैं? किन चीजों के कारण लोग परमेश्वर से डरते और परमेश्वर को गलत समझते हैं? लोगों में भ्रष्ट स्वभाव हैं, साथ ही उनके शैतानी फलसफे और शैतानी विचार भी हैं; वे धोखेबाज हैं, वे हर मोड़ पर परमेश्वर से सावधान रहते हैं, उस पर अविश्वास करते हैं और उसे गलत समझते हैं। जब उनमें इन सभी चीजों की मिलावट होती है, तो क्या व्यक्ति वास्तव में परमेश्वर पर भरोसा कर सकता है? क्या वह परमेश्वर के वचनों को अपना जीवन मान सकता है? कुछ लोग कहते हैं : "मैं रोजाना परमेश्वर के वचन खाता-पीता हूँ। जब मैं उसके वचन पढ़ता और उनसे प्रेरित महसूस करता हूँ, तो मैं प्रार्थना करता हूँ। मैं परमेश्वर के वचनों को सत्य के रूप में सँजोता हूँ। मैं उन्हें रोजाना पढ़ता हूँ, और अक्सर चुपचाप प्रार्थना करता हूँ, और परमेश्वर की स्तुति के भजन गाता हूँ।" हालाँकि इस प्रकार का आध्यात्मिक जीवन अच्छा है, लेकिन अगर ये लोग अपने ऊपर आने वाली चीजों पर प्रतिक्रिया करते समय अभी भी अपने विचारों पर भरोसा करते हैं, अगर वे सत्य बिल्कुल भी नहीं खोजते, और स्वयं द्वारा समझे गए किसी भी सिद्धांत का उन पर कोई असर नहीं होता, तो क्या चल रहा है? लोग सत्य से प्रेम नहीं करते। वे परमेश्वर के वचनों को सँजोने का दावा करते हैं, लेकिन वे तुलना के लिए खुद को उनके सामने नहीं रखते और उन्हें अभ्यास में नहीं लाते। यह बहुत तकलीफदेह है, और तब लोगों के लिए सत्य की वास्तविकता में प्रवेश करना बहुत कठिन है। लोग कभी सत्य नहीं समझते, न ही उन्हें परमेश्वर के बारे में थोड़ा-सा भी ज्ञान है, इसलिए निश्चित रूप से उनमें परमेश्वर के बारे में धारणाएँ और गलतफहमियाँ होती हैं, और उनके और परमेश्वर के बीच एक दीवार रहती है। क्या तुम सभी लोगों को इसका व्यक्तिगत अनुभव नहीं है? तुम कहते हो : "मैं परमेश्वर से सावधान नहीं रहना चाहता, मैं वास्तव में उस पर भरोसा करना चाहता हूँ, लेकिन जब मेरे साथ कुछ होता है, तो मैं उससे सावधान हुए बिना नहीं रह पाता। मैं खुद को समेटकर परमेश्वर से अलग कर लेना चाहता हूँ, और खुद को बचाने के लिए शैतानी फलसफों का इस्तेमाल करना चाहता हूँ। मेरे साथ क्या गलत है?" इससे पता चलता है कि लोगों के पास सत्य नहीं है, वे अभी भी शैतानी फलसफों के अनुसार जीते हैं, और वे अभी भी शैतान द्वारा नियंत्रित हैं। अपनी शैतानी प्रकृति के कारण लोगों की यह दयनीय समानता है - उनके लिए सत्य को अभ्यास में लाना कठिन है। सत्य का अभ्यास न करना जीवन-प्रवेश में सबसे बड़ी बाधा है। अगर इस समस्या का समाधान नहीं होता, तो व्यक्ति के लिए अपना हृदय परमेश्वर को द